29 



14. 



Celeberrimo, Sapienlissimoque Viro 

 GAROLO LINNiEO 

 Botanicorum Principi. 



S. Pl. D. 



Garolus Allionius. 



Proxime elapsa hebdomada redditae mihi sunt humanissimae tuae, 

 quae plurimum me recrearunt; ex iis enim video tuae erga me benevo- 

 lentiae testimonia plm-a eaque luculentissima, nihil autem mihi carius, 

 nihii optabilius mihi esse potest quam tua, Viri nempe in Europa tota 

 omnium celeberrimi benevolentia frui. 



Sistematis tui secundus tomus nuperrime tantum ad me pervenit. 

 In eo nec sine ahqua confusione vidi te voluisse novum genus meo no- 

 mini assignare. Pro hoc, quod maximi omnino habeo, honore quantas 

 maximas possum reddo gråtes. 



Semina quae Hteris inclusa misisti fuerunt acceptissima, et gratulor inter 

 mea aliquot extitisse quae tibi arriserint. Spondeo non earum modo 

 quae tu desideras niceensium stirpium sed et earum, quae rariores in 

 Italia, et Galloprovincia proveniunt semina plura me tibi missurum pro 

 sequenti anno. 



Quam primum, decem nimirum abhinc diebus, Sardiniam versus 

 discedet Augusta Taurinorum Amicus, cui consignabo fasciculum nuper- 

 rimum Arduini Gustodis Horti Patavini Hbellum/ quo aliquot stirpes de- 

 scribantur et delineantur, et siccas alpinas stirpes continentem. Hae stirpes 

 sunt ex rarioribus alpinis, et pleraeque illarum quas in nuperis suis emen- 

 dationibus describit Gl. Hallerus. Subcesivas quas habeo a clinica medicina, 

 €t publicis lectionibus horas insumo finiendae meae florae pedemontanae. 

 Nisi horti botanici cura et Professoris extraordinarii munus mihi collata 

 fuissent, certo jam in publicum prodiisset, haec flora, quam tuae benevo- 

 lentiae commendo.^ 



Doleo non omnia, quae, per Gl. Jussiaeum misi ad te pervenisse. 

 Mittam in posterum per Gonsulem tuum Sardiniae degentem. Possem 

 etiam et citius quandoque per Gl. Burmannum mittere. Fac ut sciam 

 num haec via opportuna sit. 



Aliquot alia, quae ex italia mox accepi semina, litteris his includo. 

 Ut tibi placeant vehementissime opto. 



